દેવભૂમિ દ્વારકાના મીઠાપુર નજીક આવેલા આરંભડા ખાતેથી પંદર દિવસ પહેલાં મળી આવેલા શંકાસ્પદ કેમિકલ્સના જથ્થા અંગે ગાંધીનગર લેબોરેટરી દ્વારા મેફેડ્રોન નામનું માદક ડ્રગ્સ હોવાનો અભિપ્રાય આપતા રાજકોટ રેન્જ આઇજીના માર્ગ દર્શન હેઠળ દેવભૂમિ દ્વારકા, જામનગર એલસીબી અને આરઆરસેલની ટીમ દ્વારા ઉંડાણ પૂર્વક તપાસ કરી આંતર રાષ્ટ્રીય ડ્રગ્સનું ઉત્પાદન અને વેચાણના ચાલતા કૌભાંડનો પર્દાફાસ કરી પાંચ શખ્સોને ઝડપી લેવામાં સફળતા મળી હોવાનું રાજકોટ રેન્જ આઇજી ડી. એન. પટેલે પત્રકાર પરિષદમાં માહિતી આપી હતી.